Mønsted triumferede desuden også igennem med sit brug af dyremotiver på pakkerne og lod dem give navn til de forskellige udgaver af margarine. Dyrene var alle planteædere, hvilket blandt andet relaterede til brugen af det [[Vegetabilsk fedtstof og olie|vegetabilske]] fedt. I 1909 fandt Otto Mønsted på navnet OMA margarine, som var en sammentrækning af Otto Mønsted Aarhus og gik under sloganet: "Sig navnet – OMA". Navnet OMA margarine fik en så stor succes, at det gik hen og blev et mærkevare for margarine. I 1912 fandt han på at transportere margarinen fra fabrikken til butikkerne i lastbiler, hvorpå der på siden var trykt hans navn og et slogan for margarinen. De rullende reklamer var en nytænkende og innovativ måde at reklamere for sit produkt, hvilket skabte stor opmærksomhed hos kunderne. Senere brugte han ligeledes biler til formålet, hvilket i forhold til tiden var meget uhørt. I [[1936]], efter Mønsteds død, indgik OMA margarine i en reklamefilm med den folkekære sangerinde [[Liva Weel]], som sang den nu kendte reklamesang ”Lad det boble…”. Den exceptionelle markedsføring var med til den positive modtagelse, som Mønsted fik hos de danske borgere.<ref name=autogeneret1 />
Historie Erhvervsliv Organisationer